Zmluva o poskytovaní služieb

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“)

medzi zmluvnými stranami:

## **1. Objednávateľ:**

Názov: **Ministerstvo hospodárstva Slovenskej republiky**

Sídlo: Mlynské nivy 44/a, 827 15 Bratislava

Zastúpený: Ing. Peter Žiga, PhD., minister

IČO: 00686832

DIČ: 2021056818

IČ DPH: nie je platca DPH

Bankové spojenie: Štátna pokladnica

IBAN: SK52 8180 0000 0070 0006 1569

(ďalej len „Objednávateľ“)

## **2. Poskytovateľ:**

Obchodné meno:

Zapísaný v :

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

(ďalej len „Poskytovateľ“)

(ďalej Objednávateľ a Poskytovateľ spoločne ako „Zmluvné strany“)

**Čl. I.**

**Preambula**

Táto zmluva sa uzatvára ako výsledok verejného obstarávania zákazky s nízkou hodnotou „*Externá odborná podpora pre projekt Fáza 1: IT platforma lepšej regulácie podľa stratégie RIA 2020*“, realizovaného v súlade s príslušnými ustanoveniami § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II.**

**Predmet zmluvy**

1. Predmetom tejto zmluvy je úprava vzájomných práv a povinností Zmluvných strán pri poskytovaní služieb zo strany Poskytovateľa spočívajúcich v poskytnutí externej odbornej podpory v rámci projektu *Fáza 1: IT platforma lepšej regulácie podľa stratégie RIA 2020* financovaného v rámci Operačného programu Integrovaná infraštruktúra (OPII).
2. Predmetom tejto zmluvy je záväzok Poskytovateľa poskytovať:

* externé služby zabezpečujúce sledovanie čiastkových a celkových výsledkov,
* externé zabezpečenie finančného riadenia projektu,
* externé služby zabezpečujúce riadenie projektu pre oblasť súladu so štandardami pre informačné systémy verejnej správy okrem informačnej bezpečnosti,
* externé služby zabezpečujúce riadenie projektu pre oblasť súladu so štandardami pre informačné systémy verejnej správy pre oblasť informačnej bezpečnosti.

Podrobná špecifikácia poskytovaných služieb je uvedená v Prílohe č. 1 zmluvy, ktorá tvorí neoddeliteľnú súčasť tejto zmluvy.

1. Predmetom zmluvy je aj záväzok Objednávateľa zaplatiť Poskytovateľovi za riadne a včas poskytnuté služby cenu dohodnutú v tejto zmluve.

**Čl. III.**

**Čas, miesto a spôsob plnenia predmetu zmluvy**

* 1. Poskytovateľ sa zaväzuje poskytovať služby priebežne počas účinnosti tejto zmluvy podľa potrieb/požiadaviek a pokynov Objednávateľa v termínoch určených Objednávateľom.
  2. Prvá informačná správa musí byť dodaná najneskôr do dvoch týždňov od nadobudnutia účinnosti zmluvy. Miesto dodania služieb podľa článku II. tejto zmluvy je sídlo Objednávateľa.
  3. Poskytnuté služby resp. dodané výstupy zo strany Poskytovateľa spolu s výkazom práce budú predmetom akceptačného konania medzi Objednávateľom a Poskytovateľom. Akceptačné konanie je proces prevzatia a schválenia riadne a včas dodaných služieb poskytovaných podľa tejto zmluvy. Akceptačné konanie sa uskutoční do 5 (piatich) pracovných dní po uplynutí príslušného kalendárneho mesiaca, v ktorom boli služby poskytnuté, formou písomného akceptačného protokolu v dvoch rovnopisoch podpísaného oprávnenými zástupcami oboch zmluvných strán. Akceptačný protokol je za Objednávateľa oprávnený podpísať riaditeľ odboru informatiky.
  4. Podpísaním akceptačného protokolu bez výhrad Objednávateľ potvrdí, že predmet plnenia bol dodaný riadne, včas a v súlade s podmienkami určenými v zmluve. Vzor akceptačného protokolu tvorí Prílohu č. 2 tejto zmluvy.
  5. V prípade, že Objednávateľ bude mať k dodanému predmetu plnenia výhrady, vráti Poskytovateľovi jedno vyhotovenie akceptačného protokolu spolu s písomnou špecifikáciou výhrad/pripomienok k dodanému predmetu plnenia, a to najneskôr do 5 (piatich) pracovných dní od predloženia akceptačného protokol Poskytovateľom Objednávateľovi.
  6. Poskytovateľ je povinný odstrániť namietané výhrady/pripomienky do 3 (troch) pracovných dní odo dňa doručenia písomných výhrad podľa bodu 5 tohto článku. V prípade, že vady/výhrady budú rozsiahlejšieho charakteru, Zmluvné strany si môžu dohodnúť iný primeraný termín na ich odstránenie. Za zjavnú vadu sa v tomto prípade považuje iba nesúlad dodaných prác alebo služieb alebo ich časti voči predmetu plnenia podľa Prílohy č. 1 tejto Zmluvy. Predmet plnenia sa bude v takomto prípade považovať za riadne dodaný až po tom, čo oprávnený zástupca Objednávateľa svojím podpisom na akceptačnom protokole potvrdí, že všetky ním vznesené výhrady/pripomienky podľa bodu 5 tohto článku boli riadne odstránené.
  7. Márnym uplynutím päťdňovej lehoty podľa bodu 5 tohto článku bez oznámenia výhrad/pripomienok voči dodanému predmetu plnenia sa bude mať za to, že Objednávateľ nemá k dodanému plneniu zmluvy výhrady a toto akceptačné konanie sa bude považovať za ukončené.

**Čl. IV.**

**Cena a platobné podmienky**

1. Vzmysle zákona NR SR č. 18/1996 Z. z. o cenách v znení neskorších predpisov a vykonávacej vyhlášky č. 87/1996 Z. z. v znení neskorších predpisov bola Zmluvnými stranami dohodnutá cena špecifikovaná v Prílohe č. 3 zmluvy.
2. Cena za 1 človekodeň (MD) je konečná a sú v nej zohľadnené všetky súvisiace výdavky a náklady Poskytovateľa. Poskytovateľ si nebude v súvislosti s predmetom tejto zmluvy uplatňovať žiadne ďalšie náklady. Celková cena poskytnutých služieb bude suma ............... eur bez DPH, t.j. .................. eur s DPH.
3. Poskytovateľ je opravený fakturovať dodané služby mesačne. Podkladom pre vystavenie faktúry Poskytovateľom je akceptačný protokol podpísaný oprávnenými zástupcami Objednávateľa a Poskytovateľa a výkaz práce schválený akceptačným protokolom.
4. Úhrada faktúry bude vykonaná formou bezhotovostného platobného styku. Faktúra musí obsahovať náležitosti daňového dokladu a špecifikáciu fakturovanej ceny dodaného predmetu plnenia. Za správne vyhotovenie faktúry a vyčíslenie DPH zodpovedá v plnom rozsahu Poskytovateľ. Faktúra sa považuje za zaplatenú dňom odpísania fakturovanej sumy z účtu Objednávateľa.
5. Objednávateľ v súvislosti s plnením predmetu zmluvy neposkytuje žiadne preddavky. Lehota splatnosti faktúry je 30 dní odo dňa riadneho doručenia faktúry Objednávateľovi.
6. Faktúra musí obsahovať všetky náležitosti v zmysle § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany sa dohodli, že faktúra musí obsahovať tiež nasledovné náležitosti:
7. názov a sídlo Poskytovateľa, názov a sídlo Objednávateľa,
8. označenie faktúry a jej číslo,
9. registračné číslo a dátum podpisu zmluvy,
10. predmet plnenia (výkaz práce) a deň jeho splnenia,
11. dátum vyhotovenia a lehotu splatnosti faktúry,
12. označenie banky a číslo bankového účtu Objednávateľa v tvare IBAN,
13. označenie banky a číslo bankového účtu Poskytovateľa v tvare IBAN,
14. celkovú fakturovanú čiastku a náležitosti na účely DPH,
15. podpis a odtlačok pečiatky Poskytovateľa,
16. prílohy požadované Objednávateľom.
17. V prípade, ak faktúra nebude obsahovať všetky náležitosti určené všeobecne záväzným právnym predpisom alebo touto zmluvou, Objednávateľ je oprávnený do siedmich pracovných dní od riadneho doručenia faktúru vrátiť Poskytovateľovi na doplnenie s uvedením nedostatkov. V tomto prípade sa preruší plynutie lehoty splatnosti a nová 30-dňová lehota splatnosti začne plynúť dňom riadneho doručenia opravenej faktúry Objednávateľovi.
18. Ak bude Objednávateľ v omeškaní s úhradou faktúry, Poskytovateľ má právo uplatniť si úrok z omeškania vo výške 0,03 % z dlžnej sumy za každý i začatý deň omeškania. Objednávateľ nie je v omeškaní s úhradou faktúry, pokiaľ najneskôr v posledný deň jej splatnosti bola fakturovaná suma z jeho účtu odpísaná v prospech účtu Poskytovateľa.

**Čl. V.**

**Práva a povinnosti Zmluvných strán**

1. Poskytovateľ sa zaväzuje poskytovať služby v termínoch a v rozsahu podľa požiadaviek a pokynov Objednávateľa, v súlade s podmienkami dohodnutými v tejto zmluve.
2. Poskytovateľ sa zaväzuje postupovať pri realizácii služieb s odbornou starostlivosťou a zabezpečiť, aby plnenie predmetu zmluvy bolo realizované expertom*,* ktorý je odborne spôsobilý na vykonávanie činností, ktoré zahŕňa predmet tejto zmluvy a ktorých uviedol vo svojej ponuke v rámci podmienok účasti vo verejnom obstarávaní.
3. Pri zmene experta, musí tento expert spĺňať minimálne požiadavky stanovené Objednávateľom ako verejným obstarávateľom vo verejnom obstarávaní. Každá zmena na pozícií experta/špecialistu uvedeného v prílohe č. 4 sa musí realizovať formou dodatku k tejto zmluve.
4. V prípade, že bude časť predmetu plnenia zmluvy zabezpečovať prostredníctvom subdodávateľa, zodpovedať za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke.
5. Poskytovateľ je povinný predložiť zoznam všetkých známych subdodávateľov, spolu s uvedením údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia pri uzavretí tejto zmluvy, alebo do 5 (piatich) pracovných dní odo dňa uzatvorenia zmluvy so subdodávateľom, pričom to obdobne platí aj v prípade, ak dôjde k zmene subdodávateľa.
6. Poskytovateľ sa zaväzuje zachovať mlčanlivosť o všetkých skutočnostiach, o ktorých sa dozvedel v súvislosti s poskytovaním služieb, a to aj po zániku platnosti a účinnosti tejto zmluvy.
7. Poskytovateľ sa zaväzuje, že údaje, ktoré mu budú poskytnuté Objednávateľom počas realizácie služieb nepoužije na účely, ktoré sú mimo rámca zmluvy.
8. Poskytovateľ sa zaväzuje strpieť výkon kontroly/auditu súvisiaceho s dodávanými službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.
9. Objednávateľ má právo bez akýchkoľvek sankcií odstúpiť od zmluvy s Poskytovateľom v prípade, kedy ešte nedošlo k plneniu zo zmluvy medzi Objednávateľom a Poskytovateľom a výsledky kontroly RO neumožňujú financovanie výdavkov vzniknutých z tohto obstarávania.
10. Objednávateľ sa zaväzuje zaplatiť za riadne a včas dodané služby podľa Zmluvy po ich akceptácii.
11. Objednávateľ sa zaväzuje poskytnúť Poskytovateľovi potrebnú súčinnosť pre riadne a včasné poskytovanie služieb najmä, avšak nie len:
    * 1. zabezpečiť vstupy pracovníkov Poskytovateľa do všetkých potrebných priestorov,
      2. vytvoriť potrebnú softvérovú a hardvérovú infraštruktúru a poskytnúť sieťový prístup k hardvérovým a softvérovým prostriedkom potrebným pre realizáciu služieb,
      3. poskytnúť včas všetky potrebné informácie, dokumentáciu a dáta, potrebné pre včasnú realizáciu služieb,
      4. zabezpečiť spoluprácu so svojimi zamestnancami, ktorí sa prípadne budú podieľať na konzultáciách, pripomienkovaní a preberaní výstupov služieb,
      5. bezodkladne oznámiť všetky zmeny, ktoré vznikli a majú vplyv na plnenie predmetu zmluvy.

**Čl. VI.**

**Sankcie**

* 1. Objednávateľ je oprávnený v prípade omeškania Poskytovateľa s realizáciou a poskytovaním služieb požadovať od Poskytovateľa zaplatenie zmluvnej pokuty vo výške 0,03% z ceny príslušnej časti služieb a prác za každý, čo i len začatý deň omeškania. Poskytovateľ však nie je v omeškaní, ak nemohol plniť svoje záväzky z dôvodu, že omeškanie bolo zavinené alebo spoluzavinené Objednávateľom, resp. tretími stranami zmluvne zaviazanými Objednávateľovi.
  2. V prípade omeškania Objednávateľa s úhradou faktúry má Poskytovateľ právo na uplatnenie úroku z omeškania vo výške 0,03% z dlžnej sumy za každý, i začatý deň omeškania.

**Čl. VII.**

**Zodpovednosť za škody**

* 1. Zmluvné strany zodpovedajú za škody v zmysle ustanovení Obchodného zákonníka.
  2. V prípade, ak Poskytovateľ spôsobí Objednávateľovi porušením svojich povinností vyplývajúcich mu z právnych predpisov alebo zmluvy akúkoľvek škodu, zodpovednosť za škodu a povinnosť na náhradu takto spôsobenej škody sa bude riadiť a spravovať ustanoveniami § 373 a nasl. Obchodného zákonníka.

**Čl. VIII.**

**Trvanie zmluvy**

1. Zmluva sa uzatvára na dobu určitú, a to 48 mesiacov odo dňa nadobudnutia účinnosti zmluvy alebo do vyčerpania finančného limitu podľa článku IV. bod 2 tejto zmluvy, podľa toho, ktorá skutočnosť nastane skôr.
2. Táto zmluva zaniká uplynutím doby, na ktorú bola uzatvorená. Zmluvné strany môžu túto zmluvu pred uplynutím doby, na ktorú bola uzatvorená, ukončiť vzájomnou písomnou dohodou, odstúpením od zmluvy, alebo výpoveďou. Od tejto zmluvy možno písomne odstúpiť iba v prípadoch, ktoré ustanovuje táto zmluva alebo príslušné právne predpisy.
3. Od tejto zmluvy môže ktorákoľvek zo zmluvných strán písomne odstúpiť v prípade podstatného porušenia zmluvných podmienok druhou zmluvnou stranou.
4. Objednávateľ je oprávnený odstúpiť od zmluvy najmä v prípade, že napriek písomnému upozorneniu Poskytovateľ nevykonáva predmet plnenia v požadovanej kvalite a určenom termíne ani v dodatočnej lehote stanovenej Objednávateľom.
5. Poskytovateľ je oprávnený odstúpiť od zmluvy najmä v prípade, ak Objednávateľ napriek upozorneniu nezabezpečí podmienky na vykonanie predmetu plnenia zmluvy, ktoré je povinný zabezpečiť, a tým Poskytovateľovi znemožní poskytnúť plnenie včas. V prípade, že Poskytovateľ netrvá na odstúpení od zmluvy, má právo na stanovenie nového náhradného termínu Objednávateľom a posunutie konečného termínu dodania služieb.
6. Každá zo Zmluvných strán má právo písomne vypovedať zmluvu bez udania dôvodu. Výpovedná doba je dvojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
7. Odstúpenie od zmluvy a výpoveď sa doručí druhej Zmluvnej strane doporučenou listovou zásielkou na adresu sídla Zmluvnej strany. V prípade neúspešného doručenia uvedených písomností doporučenou listovou zásielkou sa deň vrátenia zásielky odosielateľovi bude považovať za deň riadneho doručenia. Písomnosť sa bude považovať za riadne doručenú aj vtedy, ak ju adresát odmietne prevziať, pričom deň odmietnutia prevzatia zásielky sa bude považovať za deň doručenia.
8. Účinky odstúpenia nastávajú dňom doručenia oznámenia o odstúpení druhej strane.
9. V prípade ukončenia zmluvy zo strany Objednávateľa niektorým vyššie uvedeným spôsobom (dohoda, výpoveď, odstúpenie) má Poskytovateľ právo na úhradu ceny týkajúcej sa tej časti služieb, ktorá bola zrealizovaná v súlade so zmluvou.

**Čl. IX.**

**Záverečné ustanovenia**

1. Táto zmluva nadobúda platnosť dňom jej schválenia a podpísania oprávnenými zástupcami oboch Zmluvných strán.
2. Táto zmluva nadobúda účinnosť dňom nasledujúcim po jej zverejnení v Centrálnom registri zmlúv vedenom Úradom vlády Slovenskej republiky. Táto zmluva je povinne zverejňovanou podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Túto zmluvu je možné meniť alebo dopĺňať iba písomnými a očíslovanými dodatkami podpísanými oprávnenými zástupcami obidvoch Zmluvných strán.
4. Zmluva je vyhotovená v 5 (piatich) rovnopisoch, z ktorých Objednávateľ prevezme 4 (štyri) rovnopisy a Poskytovateľ 1 (jeden) rovnopis.
5. Práva a povinnosti Zmluvných strán, ktoré nie sú upravené v tejto zmluve sa riadia príslušnými ustanoveniami Obchodného zákonníka a ustanoveniami ostatných všeobecne záväzných právnych predpisov platných na území SR.
6. Neoddeliteľnou súčasťou tejto zmluvy sú nasledovné prílohy:

Príloha č. 1 - Podrobná špecifikácia predmetu zmluvy (poskytovaných služieb),

Príloha č. 2 - Akceptačný protokol (vzor),

Príloha č. 3 - Cenová špecifikácia,

Príloha č. 4 - Zoznam expertov/špecialistov.

1. Zmluvné strany prehlasujú, že si zmluvu pred jej podpísaním prečítali, oboznámili sa s obsahom jej podmienok a súhlasia s nimi, sú prejavom ich slobodnej a vážnej vôle. Zmluva bola uzatvorená po vzájomnom prerokovaní, nie v tiesni ani za nápadne jednostranne nevýhodných podmienok. Na dôkaz toho pripájajú svoje podpisy a odtlačky pečiatok.

Objednávateľ: Poskytovateľ:

V Bratislave, dňa V Bratislave, dňa

Ing. Peter Žiga, PhD.

minister xxx

**Príloha č. 1 zmluvy:**

**Podrobná špecifikácia predmetu zmluvy (poskytovaných služieb)**

Externá odborná podpora pre IT platformu lepšej regulácie v rámci projektu *Fáza 1: IT platforma lepšej regulácie podľa stratégie RIA 1* pozostáva z poskytovania nasledovných druhov externých služieb v rámci Operačného programu Integrovaná infraštruktúra (OPII):

A. externé služby zabezpečujúce sledovanie čiastkových a celkových výsledkov,

B. externé zabezpečenie finančného riadenia projektu,

C. externé služby zabezpečujúce riadenie projektu pre oblasť súladu so štandardami pre informačné systémy verejnej správy okrem informačnej bezpečnosti,

D. externé služby zabezpečujúce riadenie projektu pre oblasť súladu so štandardami pre informačné systémy verejnej správy pre oblasť informačnej bezpečnosti.

1. **Externé služby zabezpečujúce sledovanie čiastkových a celkových výsledkov:**

Externé služby zabezpečujúce sledovanie čiastkových a celkových výsledkov sú poskytované Manažérom monitoringu projektu. Jeho zodpovednosťou je najmä:

* Monitorovať, hodnotiť a reportovať priebeh projektu prostredníctvom vytvorenia monitorovacích správ (priebežných, výročných a záverečnej) – ide o komplexné správy o pokroku/stave v realizácii aktivít projektu v zmysle Zmluvy o poskytnutí NFP č. Z311071Q843 pre projekt *Fáza 1: IT platforma lepšej regulácie podľa stratégie RIA 1* v systéme ITMS a iných monitorovacích informačných systémov podľa požiadaviek Sprostredkovateľského orgánu (napr. Clarity). Súčasťou aktivity je aj vytvorenie záverečnej monitorovacej správy po ukončení realizácie hlavných aktivít projektu.
* Reportovať stav projektu MHSR v zmysle aktuálneho Manuálu pre informovanosť a publicitu pre OPII informačnou správou každé tri mesiace, ktorej minimálnym obsahom bude:
  + Informačný text o aktuálnom stave projektu vhodný pre tlačovú správu o projekte v rozsahu jednej normostrany formátu A4.
  + Príprava podkladov pre vytvorenie informačnej Webovej stránky o aktuálnom stave projektu na webovom sídle MHSR.

V rámci prvej informačnej správy MHSR požaduje naviac dodanie grafického návrhu veľkoplošnej reklamnej tabule v zmysle aktuálneho Manuálu pre informovanosť a publicitu pre OPII platného k danému termínu.

Súčasťou poslednej informačnej správy, ktorá bude dodaná súčasne so záverečnou monitorovacou správou bude naviac aj grafický návrh trvalo vysvetľujúcej tabule v zmysle aktuálneho Manuálu pre informovanosť a publicitu pre OPII platného k danému termínu.

1. **Externé zabezpečenie finančného riadenia projektu:**

Externé zabezpečenie finančného riadenia projektu je poskytované Finančným manažérom, ktorý je zodpovedný za riadenie, dodržiavanie a kontrolu finančných tokov a transakcií v projekte. Jeho zodpovednosťou v projekte je zabezpečiť aby boli dodržané finančné ukazovatele podľa schváleného rozpočtu projektu a zároveň udržiavať rozpočet v aktuálnom stave.

Súčasťou práce Finančného manažéra je pravidelne kontrolovať finančné ukazovatele a stavy jednotlivých častí projektu, dohliadať a plánovať finančné výdavky a príjmy, koordinovať a manažovať finančné toky v projekte. O všetkých svojich zisteniach a prípadných odchýlkach je povinný informovať Projektového manažéra.

Medzi úlohy Finančného manažéra patrí najmä:

* vypracovávanie a koordinovanie podkladov pre žiadosti o platbu v systéme ITMS,
* sledovanie čerpania rozpočtu, plánov čerpania rozpočtu a manažovanie (aktualizovanie) rozpočtu projektu,
* participácia pri Žiadostiach o zmenu v projekte v časti rozpočet,
* komunikácia so SO a RO pri auditoch, prípadných iných finančných dotazov zo strany externých subjektov a pod.

1. **Externé služby zabezpečujúce riadenie projektu pre oblasť súladu so štandardami pre informačné systémy verejnej správy okrem informačnej bezpečnosti**

Externé služby zabezpečujúce riadenie projektu pre oblasť súladu so štandardami pre informačné systémy verejnej správy okrem informačnej bezpečnosti sú zabezpečované Manažérom kvality. Jeho zodpovednosťou v projekte je zabezpečiť aby boli jednotlivé časti projektu dodané v požadovanej kvalite a v súlade so štandardami pre informačné systémy verejnej správy.

Súčasťou práce Manažéra kvality je pravidelne kontrolovať kvalitatívne ukazovatele jednotlivých častí projektu a informovať o svojich zisteniach a prípadných odchýlkach Projektového manažéra prostredníctvom informačných správ podľa priebehu projektu.

1. **Externé služby zabezpečujúce riadenie projektu pre oblasť súladu so štandardami pre informačné systémy verejnej správy pre oblasť informačnej bezpečnosti**

Externé služby zabezpečujúce riadenie projektu pre oblasť súladu so štandardami pre informačné systémy verejnej správy pre oblasť informačnej bezpečnosti sú zabezpečované Špecialistom pre informačnú bezpečnosť. Jeho zodpovednosťou je zabezpečiť implementáciu elektronických služieb v podľa bezpečnostných štandardov pre informačné systémy verejnej správy platných k termínu realizácie IT bezpečnostnej previerky.

Súčasťou práce Špecialistu pre informačnú bezpečnosť je pravidelne kontrolovať súlad so štandardami pre informačné systémy verejnej správy pre oblasť informačnej bezpečnosti a informovať o svojich zisteniach a prípadných odchýlkach Projektového manažéra prostredníctvom informačných správ podľa priebehu projektu.

Realizácia aktivít v rámci tejto oblasti je plánovaná najneskôr do formálneho ukončenia projektu *Fáza 1: IT platforma lepšej regulácie podľa stratégie RIA 1*.

**Príloha č. 2 zmluvy:**

**Akceptačný protokol (vzor)**

**AKCEPTAČNÝ protokol č.XX**

**k Zmluve o poskytovaní služieb č.** XX **zo dňa** XX (ďalej len „Zmluva“)

**1. Základné údaje**

|  |
| --- |
| **Predmet plnenia podľa Čl. II zmluvy**  **Preberajúci:** Ministerstvo hospodárstva SR, Mlynské nivy 44/a, Bratislava (objednávateľ)  *Zodpovedný* : XX (*preberajúci poverený objednávateľom)*  **Odovzdávajúci:** XX (poskytovateľ)  *Zodpovedný*: XX *(odovzdávajúci poverený* poskytovateľom*)* |

**2. Predmet**

1. Týmto akceptačným protokolom poskytovateľ v súlade s článkom III.  bod 3 zmluvy odovzdáva objednávateľovi plnenie/výstupy v súlade s podmienkami dohodnutými v zmluve.

**Predmet plnenia/výstupy:** XX za XX.

**Za poskytovateľa:** XX

|  |
| --- |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

Objednávateľ týmto potvrdzuje, že prevzal vyššie špecifikované plnenie/výstupy od poskytovateľa a konštatuje, že plnenie/výstupy **bolo / nebolo \*** dodané včas.

**Za objednávateľa:** XXX

|  |
| --- |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

1. Objednávateľ konštatuje, že vyššie špecifikované plnenie/výstupy **bolo / nebolo\*** dodané riadne, v súlade s požiadavkami uvedenými v zmluve.

**Špecifikácia výhrad k dodanému plneniu/výstupom:**

..........................................................................................................................................................................................................................................................................................................................

**Za objednávateľa:** XX

|  |
| --- |
| Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| *podpis* |

1. **Potvrdenie prevzatia riadne dodaného predmetu plnenia/výstupov po odstránení vád**
2. Poskytovateľ týmto v súlade s článkom III bod 5 zmluvy odovzdáva objednávateľovi predmet plnenia/výstupy po odstránení vád.

|  |  |
| --- | --- |
| **Za poskytovateľa:** *meno priezvisko* |  |
| Dátum: |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |
| *podpis* |  |

1. Objednávateľ týmto v súlade s článkom III. bod 6 zmluvy preberá od poskytovateľa predmet plnenia/výstupy po odstránení vád a potvrdzuje, že všetky ním vznesené výhrady boli riadne odstránené.

|  |  |
| --- | --- |
| **Za poskytovateľa:** *meno priezvisko* |  |
| Dátum: | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| *podpis* | |

|  |
| --- |
|  |

\*Nehodiace sa prečiarknuť

**Príloha č. 3 zmluvy:**

**Cenová špecifikácia**

|  |  |  |  |  |
| --- | --- | --- | --- | --- |
| **Kritérium vyhodnotenia** | **Jednotková cena za 1 MD v EUR bez  DPH** | **Počet MD** | **Spolu bez DPH (počet MD x jednotková cena za 1 MD)** | **Spolu s DPH (počet MD x jednotková cena za 1 MD)** |
| 1. Externé služby zabezpečujúce sledovanie čiastkových a celkových výsledkov |  | 50 |  |  |
| 1. Externé zabezpečenie finančného riadenia projektu |  | 149 |  |  |
| 1. Externé služby zabezpečujúce riadenie projektu pre oblasť súladu so štandardami pre informačné systémy verejnej správy okrem informačnej bezpečnosti |  | 30 |  |  |
| 1. Externé služby zabezpečujúce riadenie projektu pre oblasť súladu so štandardami pre informačné systémy verejnej správy pre oblasť informačnej bezpečnosti |  | 25 |  |  |
| **Spolu** | | | |  |

**Príloha č. 4 zmluvy:**

**Zoznam expertov/špecialistov**

|  |  |
| --- | --- |
| **Funkcia experta/špecialistu** | **Meno a priezvisko** |
| 1. Manažér monitoringu projektu |  |
| 1. Finančný manažér |  |
| 1. Manažér kvality |  |
| 1. Špecialista pre informačnú bezpečnosť |  |